﻿ Jankovics Marcell - Életrajz - Forrás Galéria
Jankovics Marcell - Életrajz - Forrás Galéria
1941-ben születtem Budapesten. 1960-2007 között dolgoztam a Pannóniafilm Kft-nél, korábban Filmstúdióban, illetve Filmvállalatnál. Fázisrajzoló gyakornokként kezdtem. 1965-ben neveztek ki rendezőnek, 1996-tól 2007-ig a Kft ügyvezető igazgatója voltam. 1963 óta készítek önállóan animációs filmeket.
Animátorként, animációs rendezőként, grafikai tervezőként és dramaturgként mások filmjeiben is közreműködtem. Grafikai tervezőként dolgoztam a Disney stúdióban is, Burbankben (Eszeveszett birodalom, 1997). Több száz film van a hátam mögött, közülük 280 filmet magam is rendeztem. Vezető rendezője voltam a Gusztáv, a Magyar Népmesék és a Mondák a magyar történelemből című sorozatoknak. Három egészestés játékfilmemnek (János vitéz, Fehérlófia, Ének a csodaszarvasról) és egyedi rövidfilmjeimnek nemcsak rendezője, hanem forgatókönyvírója és tervezője is voltam. 1989 óta kisebb-nagyobb megszakításokkal dolgozom Az ember tragédiája animációs filmváltozatán, mely reményeim szerint 20 év után végre elkészül.
Negyvenegynéhány hazai és nemzetközi díj, valamint számos magyar kitüntetés tulajdonosának mondhatom magam. Zsűritagként eddig kilenc alkalommal képviseltem hazámat nemzetközi filmfesztiválokon: Zágrábban, New Yorkban, Teheránban kétszer (17 évi időkülönbséggel), Espinhoban, Ottawában, Oberhausenben, Krakkóban, Hirosimában). 7 ízben magyar sikerrel.
Több mint 20 éven keresztül tanítottam az animációt. Előbb a budapesti Képzőművészeti Szakközépiskolában (1971-72), majd az Iparművészeti Főiskolán, utóbb Egyetemen (1981-től), melynek DLA képesítésű (1997) magántanára vagyok (2000). 2004-től ismét tanítok, az Egyetem doktori iskoláján veszek részt a képzésben. 2007-ben egy szemeszteren át vizuális kommunikációt adtam elő a debreceni egyetemen 6x4 órában.
Hajdanán rajzoltam képregényeket, de mindig csak rangos szerzők (pl. Oscar Wilde, Stanislaw Lem, Jókai) művéből. Készítettem rajzfilmplakátokat, tervezek emblémákat, illusztrálok mesekönyveket és más szépirodalmi műveket, továbbá saját könyveimet is. Cikkeim, tanulmányaim és könyveim jelennek meg. Eddig 16 kötet, főleg művelődés- és művészettörténeti tárgyban, rövidebb írásaimnak számát sem tudom. Előadásokat tartok konferenciákon, egyetemeken, főiskolákon, középiskolákban és közművelődési intézményekben az animációról, művelődéstörténeti, irodalmi, képzőművészeti témákról, a gyermeknevelés, kultúrpolitika és közélet kérdéseiről.
1988-98 között hasonló témákkal rendszeresen készítettem ismeretterjesztő televíziós műsorokat, forgatókönyvíróként, műsorvezetőként, rendezőként kereken 440-et. Emellett rendszeresen működöm közre ismeretterjesztő tévé- és rádióműsorokban. A DUNA TV egyik alapítója vagyok. Kurátorként, szóvivőként, az induló televízió műsortanácsa elnökeként működtem közre beindulásában. 1996-ban megpályáztam a DUNA TV elnöki tisztségét - sikertelenül. Belekóstoltam a színházi munkába is. Korábban az Egyetemi Színpadon két népzenei műsort rendeztem (1981-ben és '82-ben). 1997-ben a Budapest Bábszínház Bábiloni Biblia címmel mutatta be darabomat, amit magam írtam, terveztem és rendeztem. Az új Magyar Nagylexikon első öt kötetének szerző munkatársa voltam (1993-97). Részt vettem a meghiúsított budapesti EXPO '96 és a hannoveri EXPO 2000 magyar programjának tervezésében. Több társaságban, egyesületben, szervezetben vagyok tag vagy viselek tisztséget.
Büszke vagyok arra, hogy legközelebbi barátaimmal együtt alapító kurátorként vagyok tagja a Március 15. Társaságnak, mely 1981. március 15. óta tünteti ki ezen a napon az arra érdemeseket. Több alkalommal ért az a megtiszteltetés, hogy március 15-én mondhattam ünnepi beszédet (1998-ban, 2000-ben Budapesten, 2002-ben Sepsiszentgyörgyön, 2004-ben Nagytarcsán, 2006-ban Balatonfüreden, 2008-ban Szegeden). 1995-ben a Magyar Művészeti Akadémia a tagjai sorába választott. Jelenleg az Ópusztaszeri Nemzeti Park KHT. FB elnöke vagyok.
Oscar-díjra jelölték Sisyphus c. filmjéért (1975)
Cannes-i Arany Pálma a Küzdők c. filmért (1977)
Érdemes művész-díj (1984)
Los Angelesben Minden idők legjobb rajzfilmje díj a Fehérlófia (1981) c. filmért (1984)
Életfa-díj (1988)
Magyar Köztársaság Középkeresztje (1998)
Budapest II. kerület díszpolgára (2000)
Duna TV Pátria-díj (2002)
Magyar Művészetért Díj (2005)
Árpád emlékdíj (2007)
Emléklap a lakiteleki találkozó 20. évfordulója alkalmából (2007)
Prima Primissima Díj, Népművészet és közművelődés kategóriában (2007)
Magyar Érdemrend Középkereszt Csillaggal kitüntetés (2013)
Nemzet Művésze Díj (2014)
„Tendenciák"	Viennale, Kitüntető Diploma (1970)
„Hídavatás"	London Film Fesztivál, Az év legjobb filmjei között (1970)
Miskolci Rövidfilm Fesztivál, C.I.D.A.L.C. díj (1970)
Thesszaloniki, Arany Niké (1972)„Mélyvíz"	Annecy, Kitüntető Diploma (1971)
London, Az év legjobb filmjei között (1971)
„Álmok szárnyán"	Bejrút, Arany Cédrus (Nagydíj) (1972)
„Mással beszélnek"	Miskolci Rövidfilm Fesztivál, az Egyetem díja (1972)
„Az élet vize"	London, Az év legjobb filmjei között (1973)
„János vitéz"	London, Az év legjobb filmjei között (1974)
„Sisyphus"	Zágrábi Animációsfilm Fesztivál, I. díj (1974)
London, Az év legjobb filmjei között (1974)
Teheráni Gyermekfilmfesztivál, Kritikusok díja, Gyermekzsűri	díja, a Teheráni Egyetem díja (1975) Hollywood, Oscar díjra jelölve (1975)
Oberhausen, Kitüntető Diploma (1975)
„Küzdők"	Cannes, Arany Pálma (1977)
Teherán, Kritikusok díja (1977)
Chicago, Ezüst Hugo (1977)
Oberhausen, Fődíj (1978)
Espinho, Fődíj (1978)
London, Az év legjobb filmjei között (1978)
„Magyar Népmesék"	Film- és TV kritikusok díja (1981)
MTV Nívódíj (1982)
2. Kecskeméti Animációs Filmszemle, Kategóriadíj (1988)
Csillag Albert Alapítvány díja (1995)
4. Kecskeméti Animációs Filmfesztivál, Kategóriadíj (1996)
„Fehérlófia"	Művelődési Minisztérium Nívódíja (1981)
Los Angeles, Minden idők legjobb rajzfilmjei között (1984)
„Tangram"	Kőszeg, Egyéni díj (1987)
2. Kecskeméti Animációs Filmszemle, A legjobb animátor (1988)
„Add tovább..."	Lille-i Környezetvédelmi Filmek Fesztiválja, A legjobb animációsfilm (1989)
„A sámán..."	Miskolc, Kategóriadíj (1989)
Parnu (Észtország), Különdíj (1990)
„Hármas csatorna"	MTV nívódíj (1989)
„Mondák a magyar..."	3. Kecskeméti Animációs Filmfesztivál, Művelődéstörténeti filmdíja (1993)
„Ének a csoda..."	6. Kecskeméti Animációs Filmfesztivál, Gyermekzsűri Fődíja (2002)
„Egy jottányit sem!"	8. Kecskeméti Animációs Filmfesztivál, Különdíj (2007)
„Jelképkalendárium"	Kiadói nívódíj (1989)
Nyomdászok Szövetsége Szép Magyar Könyvek III. díja (könyvterv: Sulyok Géza) (1992)
„A parazsat evő paripa"	Szép Magyar Könyvek, Különdíj (1995)
„A Nap könyve"	Szép Magyar Könyvek, Elismerő oklevél (könyvterv: Sulyok Zsuzsanna - Sulyok Géza) (1997)
„Jelképkalendárium"	Szép Magyar Könyvek, Elismerő oklevél (könyvterv: Sulyok Zsuzsanna - Sulyok Géza) (1998)
„Mesék és mondák Mátyás.."Szép Magyar Könyvek, Főzsűri díja, Különdíj (1999)
IBBY: Az év gyermekkönyve (1999)
Basel, IBBY: Kitüntető Diploma (2002)
Szép Magyar Könyvek, oklevél (Helikon kiadás) (2005)
„Lovasnemzet"	Szép Magyar Könyvek, oklevél (2005)
„Jelképtár"	Szép Magyar Könyvek, oklevél (2005)
„Csillagok között..."	Szép Magyar Könyvek, oklevél (2007)
Petőfi Irodalmi Múzeum (1973)
DOTE Galéria, Debrecen (1982)
Művelődési Ház, Dorog (1982)
Almássy téri Szabadidő Központ, Budapest (1983)
Művelődési Ház, Celldömölk (1984)
Magyar Intézet, Róma (1994)
Barcsay Iskola, Szentendre (1995)
Ifjúsági Ház, Nyíregyháza (1996)
Budapest Bábszínház (1997)
Művelődési Ház, Békéscsaba (2002)
Erdei Ferenc Művelődési Központ, Kecskemét (2002)
Magyar Intézet, Szófia (2002)
Vincze Galéria (Szent Mihály kápolna), Budapest (2002)
Gyöngyös (2006)
Tatabánya (2007)
Forrás Galéria, Budapest (2009)
Forrás Galéria, Budapest (2010)
Forrás Galéria, Budapest (2012)
MAGYAROK-ALÁNOK-JÁSZOK című kiállítás, M.S. Tuganov Állami Művészeti Múzeum, Vlagyikavkaz, Oroszországi Föderáció Észak-Oszétia-Alánia Köztársasága (2014)
Sorozatok: Gusztáv, Magyar népmesék, Mondák a magyar történelemből
Főbb írásművei
Csillagok között fényességes csillag (1987)
Jelképkalendárium (1988)
Jelképtár (társszerző, 1990)
A fa mitológiája (1991)
Ahol a madár se jár (1996)
A Nap könyve (1996)
Új Jelkép kalendárium (1997)
Mély a múltnak kútja (1998)
Book of the Sun (A Nap könyvének angol nyelvű kiadása, 2000)
Ének a csodaszarvasról (a film képeskönyv változata, 2001)
A lőcsei Szent Jakab templom szárnya oltárai (2007)
ASIFA (Animációs Művészek Nemzetközi Szervezete) elnökségének tagja (1973-78)
Filmművész Szövetség elnökségének tagja
DUNA TV kuratóriumának tagja (1991-1992)
Magyar Rendezők Céhe elnökségének tagja (2000-ig)
Magyar Nemzet szerkesztőbizottságának a tagja (2000-ig)
Magyar Művelődési Társaság elnöke (1998-tól)
Nemzeti Kulturális Alapprogram elnöke (1998-2000)
Hemmingway Alapítvány kurátora (2002-2003)
Dombok Egyesület elnöke (2002-től)
Fidesz Magyar Polgári Szövetség Kulturális Tagozata - elnökségi tag (2003-tól)
Németh László Alapítvány - alapító (2005)
Szent István Alapítvány - elnök (2006-tól)
Ópusztaszeri Nemzeti Park Kht - FB-elnök (2007-től)
Magyarok-Alánok-Jászok című kiállítás, M.S. Tuganov Állami Művészeti Múzeum, Vlagyikavkaz, Oroszországi Föderáció Észak-Oszétia-Alánia Köztársasága
2014.04.15. - 2014.05.20.
Jankovics Marcell Kossuth-díjas grafikusművész kiállítása - Incze László Céhtörténeti Múzeum, Kézdivásárhely
2014.02.05. - 2014.02.28.
JANKOVICS MARCELL KOSSUTH-DÍJAS GRAFIKUSMŰVÉSZ kiállítása - Haáz Rezső Múzeum, Székelyudvarhely
2014.01.09. - 2014.02.04.
JANKOVICS MARCELL KOSSUTH-DÍJAS GRAFIKUSMŰVÉSZ kiállítása - Lábas Ház, Sepsiszentgyörgy
2013.12.03. - 2014.01.04.
Jankovics Marcell Kossuth-díjas grafikusművész kiállítása - Csíki Székely Múzeum, Csíkszereda
2013.11.07. - 2013.11.29.
Jankovics Marcell Kossuth-díjas grafikusművész kiállítása - Tarisznyás Márton Múzeum, Gyergyószentmiklós
2013.10.03. - 2013.10.27.
Boldogasszony című kiállítás - BUDAPEST
2012.05.22. - 2012.06.21.
Boldogasszony című kiállítás - ZENTA
2012.03.29. - 2012.04.21.
Boldogasszony című kiállítás - ÓBECSE
2012.03.01. - 2012.03.24.
Boldogasszony című kiállítás - PÉLMONOSTOR
2012.02.05. - 2012.02.25.
Jankovics Marcell Kossuth-díjas grafikusművész kiállítása
2012.01.27. - 2012.02.22.
Boldogasszony című kiállítás - LENDVA
2012.01.06. - 2012.02.01.
2010.10.21. - 2010.11.06.
2010.03.04. - 2010.03.20.
2009.10.22. - 2009.11.21.
Magyar Művészeti Akadémia honlapja